Diari Oficial de la Generalitat Valenciana


Sumari del DOGV 208, del 03-12-1984 (1984/803626)

DECRET 123/1984, de 12 de novembre, del Consell de la Generalitat Valenciana, sobre Vigilància Epistemològica.
--------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/11/12/123/dof/vci/html**

### Dades del document

Número de DOGV
:   208

Data del DOGV
:   03-12-1984

Secció del DOGV
:   DISPOSICIONS GENERALS

Número del document
:   1984/803626


Data del document
:   12-11-1984

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 123/1984, de 12 de novembre, del Consell de la Generalitat Valenciana, sobre Vigilància Epidemiològica.  
L'actual nivell de coneixement científic de les tècniques de control de les malalties infeccioses, així com la incorporació de nous procediments diagnòstics, en especial els serològics i immunodiagnòstics, units a la fiabilitat que proporcionen les tècniques de mostra, han modificat els tradicionals mètodes de funcionament del control epidemiològic, fins ara circumscrits gairebé exclusivament a la notificació obligatòria de malalties.   
Per això, s'amplien considerablement les perspectives d'actuació dels Serveis Epidemiològics i s'esdevé forcós potenciar, modernitzar i integrar tot el dispositiu existent en una nova concepció, la d'un sistema de vigilància epidemiològica, com a element bàsic i imprescindible en tot model de salut.   
En atenció d'aquests motius, tenint en compte que la Generalitat Valenciana té assumides les competències d'estudi, vigilància i anàlisi epidemiològica dels processos que incideixen positivament o negativa en la salut humana (Reial Decret 278/1980, de 25 de gener), a proposta de l'Honorable Sr. Conseller de Sanitat, Seguretat Social i Treball, i amb la deliberació prèvia del Govern Valencià, en la reunió del dia 12 de novembre de 1 984,   
DECRETE:   
Article primer  
La Conselleria de Sanitat, Seguretat Social i Treball realitzarà, a través de la Direcció General de Salut, el desenvolupament d'un sistema de vigilància epidemiològica, amb les funcions que tot seguit s'expressen:   
a) Establiment d'un sistema d'informació que permeta identificar de forma permanent els problemes Epidemiològics existents en la nostra població.   
b) Determinació del sistema d'informació microbiològica adient per al coneixement de la dinàmica de la malaltia en la població.   
c) Establiment de la informació sobre "reservoris" i vectors de malaltia i llur distribució espacial i identificació de les zones respectives.   
d) Fixar els nivells d'informació a difondre a través del "Butlletí epidemiològic de la Generalitat Valenciana", així com responsabilitzar-se'n de l'elaboració i distribució.   
Article segon  
Són malalties de declaració obligatòria, en l'àmbit territorial de la Comunitat Autònoma Valenciana, les que es consignen en l'annex I d'aquest Decret, sense perjudici d'aquelles altres a les quals, d'ara endavant, se'ls conferesca aquest caràcter per la legislació bàsica sanitària de l'Administració de l'estat o per Ordre de la Conselleria de Sanitat, Seguretat Social i Treball.   
Article tercer  
1. L'Obligació declaratòria existirà també pel que fa a aquelles malalties no incloses en l'Annex I que tinguen caràcter de novetat en la Comunitat Autònoma Valenciana, així com en la resta de l'Estat, independentment de l'etiologia i del risc potencial.   
2. Alhora, haurà de ser declarat qualsevol brot epidèmic en què concórreguen les condicions i circumstàncies de nombre , espai i temps que establesca la Conselleria de Sanitat, Seguretat Social i Treball.   
Article quart  
1. Les malalties a què fa Referència l'article segon, seran declarades a través de tres formes de notificació: numèrica, individualitzada i urgent, tenint en compte que l'obligació existeix davant la sospita clínica, sense que s'haja d'esperar en cap de cos la confirmació analítica.   
2. La declaració numèrica afectarà la totalitat de les malalties relacionades amb l'Annex I.   
3. Hauran de ser declarades de forma individualitzada, per exigència de control epidemiològic immediat, les malalties que es reprodueixen en l'Annex II d'aquest Decret. La notificació per aquest procediment no n'exclourà la declaració numèrica.   
4. La declaració urgent afectarà les malalties relacionades en l'annex lll. La notificació serà efectuada de forma immediata i mitjançant la via de comunicació més ràpida possible (telefònica o telegràfica). S'utilitzarà la declaració urgent per a malalties i brots epidèmics al·ludits en l'article tercer, apartats 1 i 2 respectivament. La declaració urgent no exclou les anteriors.   
5. Els models i impresos a través dels quals es formalitzaran les declaracions numèriques i les individualitzades, seran els que reglamentàriament establesca la Conselleria de Sanitat, Seguretat Social i Treball, la qual determinarà també les peculiaritats del curs administratiu.   
Article cinqué  
Tots els metges, tant del sector públic com del privat, que es troben o exercesquen llur professió en l'àmbit territorial de la Comunitat Autònoma Valenciana, estan obligats de declarar davant la Conselleria de Sanitat, Seguretat Social i Treball l'existència o la sospita de les malalties ressenyades en els Annexos d'aquest Decret, d'acord amb el procediment que reglamentàriament es determine. L'incompliment d'aquesta obligació originarà la imposició de les sancions establertes en la normativa vigent.   
DISPOSICIONS FINALS  
Primera  
La Conselleria de Sanitat, Seguretat Social i Treball dictarà les normes i adoptarà les mesures adients per al desenvolupament d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 12 de novembre de 1984.  
El President de la Generalitat.  
JOAN LERMA I BLASCO  
El Conseller de Sanitat, Seguretat Social i Treball,  
MIQUEL A. MILLANA I SANSATURIO  
ANNEX I  
Relació de malalties de declaració obligatòria:   
 Codi OMS  
 9.1 Revisió  
 1975 Malalties  
 002 Febre Tifoidea i Paratifoidea  
 004 Disenteria  
 003-005 Toxi-infeccions Alimentàries  
 006-009 Altres Processos Diarreics  
 832-371 O.R.A. (Infeccions Respiratòries Agudes)  
 487 Grip  
 480-486 Neumonia  
 011 Tuberculosi Respiratòria  
 055 Pallola  
 056 Rubèola  
 052 Varicel·la  
 034.1 Escarlatina  
 022 Carboncle  
 023 Brucel·losi  
 122 Hidatidosi  
 082 Febre exantemàtica Mediterrània  
 091 Sífilis  
 098.0,098.1 Infecció Gonocòcica  
 036 Infecció Meningocòcica  
 070 Hepatitis  
 390-392 Febre Reumàtica  
 072 Parotiditis  
 033 Tosferina  
 032 Diftèria  
 087.1 Febre Recurrent Paparra  
 087.0 Febre Recurrent Polls  
 030 Lepra  
 085 Leishmaniasi  
 100 Leptospirosi  
 098.4 Ofgtàlmia Neonatorum  
 084 Paludisme  
 045 Poliomielitis  
 071 Ràbia  
 670 Sèpsis Puerperal  
 037,771.3 Tètan  
 076 Tracoma  
 124 Triquinosi  
 080 Tifus Exantemàtic  
 001 Còlera.  
 060 Febre Groga  
 020 Pesta  
ANNEX II  
Relació de malalties que necessiten declaració individualitzada.  
 Codi OMS  
 9.1 Revisió  
 1975 Malalties  
 023 Brucel·losi  
 022 Carboncle  
 001 Còlera  
 032 Diftèria  
 004 Disenteria  
 034.1 Escarlatina  
 060 Febre Groga  
 082 Febre exantemàtica Mediterrània  
 087.1 Febre Recurrent per Paparra  
 087.0 Febre Recurrent per Polls  
 002 Febre Tifoidea i Paratifoidea  
 098.0,098.1 Infecció Gonocòcica  
 091 Sífilis Primària o Secundària  
 098.4 Oftàlmia Neonatorum  
 070 Hepatitis  
 122 Hidatidosis  
 003-005 Toxi-infeccions Alimentàries  
 030 Lepra  
 085 Leishmaniosi  
 036 Infecció Meningocòcica  
 084 Paludisme  
 020 Pesta  
 045 Poliomielitis  
 071 Ràbia  
 390-392 Febre Reumàtica  
 670 Sèpsis Puerperal  
 037,771.3 Tètan  
 080 Tifus Exantemàtic  
 076 Tracoma  
 124 Triquinosi  
 011 Tuberculosi Respiratòria  
ANNEX III  
Relació de malalties que necessiten declaració urgent:  
 Codi OMS  
 9.1 Revisió  
 1975 Malalties  
 045 Poliomielitis  
 036 Infecció Meningocòcica  
 071 Ràbia  
 084 Paludisme  
 080 Tifus Exantemàtic  
 001 Còlera  
 060 Febre Groga  
 020 Pesta  
- Qualsevol brot epidèmic, independentment de l'etiologia, fins i tot quan no es tracte d'una causa infecciosa.


Còpia Permalink ELI